૧૮ મીટર : ચીનની રાજધાની બિજિંગ નીચે, આટલી ઊંડાઈએ એક અન્ડરગ્રાઉન્ડ સિટી તૈયાર થયેલું છે. ૧૯૬૯થી ૧૯૭૯ દરમિયાન, સોવિયેત સંઘ સાથેના સંબંધો બગડતાં અણુયુદ્ધ થવાના ડરથી ચીને, રક્ષણ માટે અંડરગ્રાઉન્ડ ટનલ્સનું આ વિશાળ નેટવર્ક બનાવ્યું હતું. આ ટનલ્સ કુલ ૮૫ ચોરસ કિલોમીટરમાં પથરાયેલી હતી (આપણા ગાંધીનગર શહેર કરતાં લગભગ અડધું ક્ષેત્રફળ). ચીની સરકારનો દાવો હતો કે બિજિંગ પર હુમલો થાય તો બિજિંગની ૬૦ લાખની વસતિને આ ટનલમાં રક્ષણ મળી શકે તેમ હતું.